Labākais jaunais braucējs Andi Šleks, kurš 2012. gadā tika atzīts par velobrauciena uzvarētāju
**2010. gada *Tour de France*** bija 97. *Tour de France* velobrauciens, kas norisinājās no 2010. gada 3. jūlija līdz 25. jūlijam. Tas sākās ar prologu Nīderlandes pilsētā Roterdamā, tad sportisti izbrauca cauri Beļģijai un turpināja sacensības Francijas ceļos. Izšķirošie posmi cīņā par uzvaru notika kalnu etapos Alpos un Pirenejos, bet velobrauciens finišēja pēc aizvadītiem 20 posmiem un 3642 kilometriem kā vienmēr Elizejas laukos Parīzē.

2010. gada *Tour de France* piedalījās 22 komandas un 219 riteņbraucēji, bet Parīzē finišēja 192 braucēji. Šajā gadā *Tour de France* nepiedalījās Latvijas riteņbraucēji.

Par velobrauciena uzvarētāju kļuva Spānijas sportists Alverto Kontadors no Kazahstānas komandas *Astana*, tobrīd kļūstot par trīskārtēju *Tour de France* uzvarētāju (iepriekš viņš to paveica 2007. un 2009. gadā). Vēlāk A. Kontadors tika diskvalificēts par dopinga lietošanu. Otrajā vietā palika Andi Šleks (*Team Saxo Bank*) no Luksemburgas, kurš kopvērtējumā zaudēja uzvarētājam tikai 39 sekundes un bija labākais jauno braucēju konkurencē (trešo gadu pēc kātras), bet trešajā - Deniss Meņšovs (*Rabobank*) no Krievijas. "Kalnu karaļa" raibo kreklu tūres noslēgumā ieguva Antonī Šarto (Francija, *Bbox Bouygues Telecom*), savukārt labākā sprintera zaļo kreklu - Alesandro Petaki (Itālija, *Lampre-Farnese Vini*). Lielbritānijas riteņbraucējs Marks Kevendišs (*Team Columbia-HTC*) izcīnīja uzvaras 5 *Tour de France* posmos, kas ir izcils sasniegums, tomēr arī šogad tas viņam bija par maz, lai punktu kopvērtējumā apsteigtu itāļu sprinteri. Komandu kopvērtējumā uzvarēja ASV komanda *Team RadioShack*, kuras kapteinis septiņkārtējais *Tour de France* uzvarētājs Lānss Ārmstrongs pats ieņēma tikai 23. vietu savas karjeras pēdējā daudzdienu velobraucienā (un vēlāk tika uz mūžu diskvalificēts par dopinga lietošanu).

Pāris mēnešus pēc sacensību beigām, 29. septembrī, tika paziņots ka *Tour de France* uzvarētājs A. Kontadors ir pieķerts dopinga lietošanā, viņa analīzēs konstatēts nedaudz paaugstināts klenbuterola daudzums. 2012. gada februārī A. Kontadors tika diskvalificēts un uzvara 2010. gada *Tour de France* viņam tika atņemta, bet par uzvarētāju tika pasludināts otrās vietas ieguvējs A. Šleks.

Velobrauciena gaita
-------------------

### Prologs - 6. posms

Velobrauciens sākās ar īsu prologu Nīderlandes ostas pilsētā Roterdamā. Prologā uzvarēja pasaules čempions braucienā ar atsevišķu startu Fabians Kančellāra no *Team Saxo Bank* (viņam šī bija jau ceturtā uzvara dažādu gadu *Tour de France* prologos).

2010. gada *Tour de France* pirmais posms bija brauciens ļoti līdzenā Ziemeļjūras piekrastē no Roterdamas līdz Beļģijas galvaspilsētai Briselei. Sprinteru cīņā posma finišā uzvaru izcīnīja itālis Alesandro Petaki no *Lampre-Farnese Vini*, kļūdams arī par līderi sprinteru (punktu) vērtējumā, savukārt F. Kančelāra saglabāja kopvērtējuma līdera dzelteno krekliņu. 500 m pirms finiša daudzi braucēji, arī favorīti, iekļuva kritienā.

Velotūres otrais etaps veda pa paugurainu reljefu Ardēnu kalnos un finišēja kūrortpilsētiņā Spā. Par uzvarētāju, kopā ar grupu aizbēgot no pelotona, bet pēc tam aizbēgot no saviem ceļabiedriem kļuva francūzis Silvēns Šavanels no *Quick Step*, kurš apsteidza pelotonu par gandrīz četrām minūtēm un kļuva arī par kopvērtējuma līderi ar gandrīz divu minūšu pārsvaru pār tuvāko sekotāju F. Kančelāru, tāpat arī sprinteru ieskaites līderi. Smagajā distancē kritienus piedzīvoja daudzi braucēji, arī favorīti, tai skaitā 2009. gada *Tour de France* uzvarētājs Alverto Kontadors. Protestējot pret iepriekšējā etapa finiša slikto plānojumu, kas noveda pie masveidīga kritiena, braucēji neizspēlēja sprinta finišu, tieši tāpēc S. Šavanelam izdevās iegūt tik ievērojamu pārsvaru.

3. posmā *Tour de France* pirmo reizi 2010. gadā ieradās Francijā. Sacīkstes beigu daļa notika pa smagu, bīstamu bruģētu ceļu, kurā notiek arī klasiskais velobrauciens Parīze-Rubē, tāpēc pelotons sabruka daudzās sīkās grupās. Par uzvarētāju kļuva norvēģu sprinteris Tūrs Hūshovds no *Cervello Test Team*, bet bēgļu grupā piedalījās arī nesenais līderis F. Kančellāra, kuram pietika ar pārsvaru, kāds līderu grupai bija pār pelotonu, lai atgūtu kopvērtējuma līdera dzelteno kreklu. Līdzšinējam līderim S. Šavanelam divreiz pārsprāga riepa, tādēļ viņš atpalika no līderiem un kopvērtējumā atkrita uz 5. vietu. Smagu kritienu piedzīvoja viens no Luksemburgu un dāņu komandu *Team Saxo Bank* pārstāvošajiem brāļiem Šlekiem - Frenks Šleks, kuram lauzts atslēgas kauls liedza turpināt sacensības.

Īsajā un vieglajā *Tour de France* 4. posmā sprinta finišā savu otro uzvaru šogad izcīnīja A. Petaki, bet nākamajā etapā, kas tāpat nenesa būtiskas izmaiņas kopvērtējumā, pārliecinoši veicot pēdējos pārsimts distances metrus, uzvarēja cits sprinteris - Marks Kevendišs no *Team HTC – Columbia*. Menas salā dzimušajam M. Kevendišam izdevās uzvarēt divos etapos pēc kārtas, ar savu komandas biedru atbalstu triumfējot arī 6. etapa grupas finišā. Lai arī šis posms norisinājās ne tik līdzenā apvidū, tomēr pelotonam atkal izdevās panākt bēgļu grupu.

### Alpi: 7. - 10. posms

7. posmā, kas bija pirmais kalnu etaps 2010. gada *Tour de France* savu otro uzvaru izcīnīja S. Šavanels, kurš jau otro reizi kļuva arī par kopvērtējuma līderi. Savukārt dzeltenajā kreklā startējušais F. Kančellāra nebūdams kalnu etapu cienītājs izkrita no līderu grupas, atkāpjoties līdz 58. vietai kopvērtējumā.

Pirmais augstkalnu etaps Alpos kopvērtējuma tabulu ietekmēja vēl vairāk. Pēc 8. posma vietu līderu grupā zaudēja gan kopvērtējuma līderis S. Šavanels, gan leģendārais Lānss Ārmstrongs (pēc kritieniem zaudēja gandrīz 12 minūtes līderim un izredzes uz augstu vietu kopvērtējumā). Uzvaru smagajā kalnu posmā guva jauno braucēju kopvērtējuma līderis Andi Šleks no *Team Saxo Bank*, kurš bija atrāvies no pārējiem kopā ar *Euskaltel-Euskadi* spāni Samuelu Sančesu. Pēc uzvaras A. Šleks kļuva par otro kopvērtējumā, bet līderpozīcijas ieņēma viens no favorītiem - austrālietis Keidels Evanss no *BMC Racing Team*.

Pēc atpūtas dienas notikušais *Tour de France* 9. posms Savojas Alpos ieklāva vienu no smagākajiem šī gada velobraucienā iekļautajiem kāpumiem - leģendāro augstākās grūtības kategorijas pāreju *Col de la Madeleine* (1993 m vjl). *Tour de France* dalībnieki to bija pieveikuši jau 23 reizes un viens no sportistiem, kas to sasnieguši kā līderi, 1994. gada velobraucienā bija Latvijas pārstāvis Pēteris Ugrjumovs. Savukārt 2010. gadā *Col de la Madeleine* pirmais uzbrauca mājinieks Antonī Šarto no *Bbox Bouygues Telecom*, tādējādi kļūdams par līderi kalnu braucēju kopvērtējumā. Par posma uzvarētāju kļuva cits francūzis Sendijs Kasārs no *FDJ*, savukārt kopvērtējumā līderpozīcijas ieguva labākais jaunais braucējs A. Šleks, kurš par 41 sekundi bija priekšā pērnā gada *Tour de France* uzvarētājam A. Kontadoram. *Col de la Madeleine* kāpums posma beigās izrādījās pārāk smags iepriekšējam līderim K. Evansam (uzvarētājam zaudēja vairāk kā 8 minūtes un atkrita uz 18. vietu kopvērtējumā), arī bijušajam *Tour de France* uzvarētājam Karlosam Sastrem un vairākiem citiem favorītiem.

Velobrauciena 10. etaps notika Francijas nacionālajos svētkos Bastīlijas ieņemšanas dienā, kad katra franču velobraucēja pienākums ir cīnīties par uzvaru *Tour de France* posmā. Tomēr viņiem šī diena nebija veiksmīga un vēsturisku uzvaru izcīnīja Portugāles riteņbraucējs Seržiu Paulinju (pirmā *Tour de France* uzvara *Team RadioShack* vēsturē un pirmā uzvara portugālim pēdējā 21 gada laikā), kurš finišā par dažiem centimetriem apsteidza savu atrāviena pārinieku Vasiļu Kirijenku no Baltkrievijas. Bēgļu grupas pārsvars pār lielo grupu bija milzīgs, un uzvarētāji finišā pelotonam bija priekšā vairāk kā 14 minūtes, tomēr kopvērtējuma vietu sadalījumu šis posms neizmainīja, vienīgi Žeroms Pino atguva uz vienu dienu zaudēto kalnu līdera raibo krekliņu.

### 11. - 13. posms

Velobrauciena 11. posms tika prognozēts kā sprinteriem piemērots un tajā jau trešo uzvaru šī gada *Tor de France* (un 13. karjerā) izcīnīja M. Kevendišs. Toties viņa *gregari* Marks Renšo par agresīvu braukšanu un konkurentu bloķēšanu tika diskvalificēts. Citam sprinterim A. Petaki pietika ar otro vietu posmā, lai atgūtu zaļo labākā sprintera krekliņu kopvērtējumā.

12. posmā, kas notika pārsvarā līdzenā reljefā, tomēr ar stāvu kāpumu pašā finišā Mandā, uzvarēja spānis Hoakims Rodrigess no Krievijas komandas *Katjusha*. Šis posms ietekmēja arī kopvērtējumu, jo A. Kontadoram finiša kāpumā izdevās kopā ar etapa uzvarētāju aizbēgt no A. Šleka, un par 10 sekundēm samazināt atpalicību kopējā klasifikācijā. Trešais finišēja A. Kontadora komandas biedrs Aleksandrs Vinokurovs, kurš ilgi bija vadībā un tika atzīts par 12. posma kareivīgāko braucēju. Galvenajā vērtējumā līderis tomēr palika nemainīgs, kamēr sprinteru saraksta galvgalī atgriezās T. Hūshovds un labāko kalnu braucēju saraksta vadībā - Ž. Pino.

Lai gan organizatori 13. posmu bija ieskaitījuši pie līdzenumu posmiem, tajā bija vairāki ievērojami kāpumi un par uzvarētāju kļuva iepriekšējās dienas kaereivīgākais braucējs un augstkalnu posmu speciālists A. Vinokurovs no *Astana*, kuram izdevās aizbēgt no grupas un finišēt 13 sekundes pirms sprinteriem. Finišējot trešais, labākā sprintera godu kopvērtējumā atkal atguva A. Petaki.

Velobrauciena uzvarētājs A. Kontadors (dzeltenā) un tābrīža sprinteru līderis T. Hūshovds (zaļā) pirms 17. posma starta
### Pireneji: 14. - 17. posms

2010. gada *Tour de France* 14. posmā, kas bija pirmais posms Pirenejos un kurā bija jāpārvar augstākās kategorijas kāpums, uzvarēja francūzis Kristofs Riblons no *Ag2r-La Mondiale* (kopumā šī tūre ir neierasti sekmīga mājiniekiem). Kopvērtējums mainījās nenozīmīgi, vienīgi 3. un 4. vietu ieņemošie Samuels Sančess un Deniss Meņšovs, finišējot posma pirmajā trijniekā, par dažām sekundēm pietuvojās kopvērtējuma līderiem.

15. posmā dalībniekiem bija jāveic augstākās kategorijas kāpums *Port de Balès* un šis posms nesa izmaiņas kopvērtējumā. A. Kontadoram izdevās atrauties no A. Šleka brīdī, kad izšķirošajā kāpumā dzeltenā krekla īpašnieks mēģināja aizbēgt no sekotājiem, bet viņa velosipēdam nokrita ķēde. Lai arī divkārtējais *Tour de France* uzvarētājs tika skarbi kritizēts par *fair play* garam neatbilstošu rīcību, izmantojot konkurenta tehnikas neveiksmi, galveno mērķi - dzelteno kreklu - viņš sasniedza, finišējot 7. vietā un kopvērtējumā iegūstot 8 sekunžu pārsvaru pār A. Šleku. Par posma uzvarētāju, finišējot vienatnē, kļuva Francijas braucējs Tomass Feklers no *Bbox Bouygues Telecom*.

Notikumiem bagātajā 16. posmā atkal uzvarēja francūzis, pie tam atkal no *Bbox Bouygues Telecom* - šoreiz tas bija Pjeriks Fedrigo. Viens no lielākajiem nemiera cēlājiem un atrāvienu grupu veidotājiem šoreiz bija L. Ārmstrongs, kuram, iespējams, šī bija pēdējā izdevība uzvarēt *Tour de France* posmā. Tomēr grupa, kas kompakti nokļuva līdz finišam vairāk kā 6 minūtes pirms pelotona, bija pārāk liela, lai varētu uzvarēt braucējs bez īpašām sprintera spējām. Kopvērtējuma līderi A. Kontadors un A. Šleks viens ortru pieskatīja un nemēģināja aizbēgt, atstājot izšķirīgo cīņu uz 17. posmu pēc brīvdienas. Toties notika cīņa par labākā sprintera zaļo kreklu un kalnu karaļa raibo kreklu. T. Hūshovdam izdevās izcelties lielās grupas finišā un iegūt vajadzīgos punktus, lai atņemtu zaļo kreklu A. Petaki (izcils sniegums sprinterim - prasme gūt punktus finišā arī smagam kalnu posmam ar vairākām augstākās un vidējās kategorijas pārejām). Savukārt franču veterāns Kristofs Moro no *Caisse d'Epargne* spēja gūt punktus svarīgākajos kalnu ieskaites starpfinišos, bīstami pietuvojoties līdšinējam šīs ieskaites līderim A. Šarto.

Pēc atpūtas dienas sekoja pēdējais kalnu posms - ļoti smags, ar finišu augstākās kategorijas pārejā *Col du Tourmalet*. Abiem kopvērtējuma līderiem A. Kontadoram un A. Šlekam bija līdzīgi mērķi - tieši šeit atrauties no konkurenta un iegūt vajadzīgo pārsvaru, lai uzvarētu velobrauciena kopvērtējumā. Viņi pierādīja, ka patiešām ir spēcīgākie šogad, noslēguma kāpumā aizbēgot no visiem pārējiem dalībniekiem un finišējot pirmajās divās vietās, taču abu laiks finišā bija pilnīgi vienāds. A. Šleks uzvarēja 17. posmā (jau otrā uzvara šogad), kamēr A. Kontadors, ļaujot konkurentam uzvarēt šodien, visticamāk, nodrošināja uzvaru visā tūrē, ņemot vērā, ka vienīgā reālā cīņa par sekundēm starp šiem braucējiem bija iespējama vairs tikai 19. posmā - braucienā ar atsevišķu startu, kur spēcīgāks ir spāņu braucējs.

Punktu klasifikācijas uzvarētājs A. Petaki velobrauciena noslēgumā Parīzē
### 18. - 20. posms

*Tour de France* 18. posms bija piemērots sprinteriem un tajā jau 4. uzvaru šogad (un 14. karjerā) izcīnīja M. Kevendišs, bet A. Petaki atkal atņēma zaļo sprinta līdera kreklu T. Hūshovdam.

19. posms bija brauciens ar atsevišķu startu un tieši šeit tika izšķirts 2010. gada prestižākā velobrauciena uzvarētājs. Brīnums nenotika un A. Kontadors, kas ir prasmīgāks individuālo braucienu speciālists nekā viņa vienīgais reālais konkurents A. Šleks, pārsvaru kopvērtējumā palielināja līdz 39 sekundēm un gandrīz droši garantēja sev trešo uzvaru *Tour de France* kopvērtējumā. Toties cīņā par 3. vietu kopvērtējumā notika izmaiņas: *Rabobank* krievs D. Meņšovs pārliecinoši ieguva nepieciešamo pārsvaru pār S. Sančesu no *Euskaltel-Euskadi*. Individuālo braucienu speciālistu cīņā par uzvaru posmā, otro uzvaru šogad un 7. uzvaru *Tour de France* posmos karjerā izcīnīja F. Kančellāra.

### Posmi

| Posms | Datums | Maršruts | Attālums | Posma uzvarētājs | Kopvērtējuma līderis  | Sprinta līderis  | Kalnu līderis  |
| --- | --- | --- | --- | --- | --- | --- | --- |
| P  | 3.VII | Roterdama Valsts karogs: Nīderlande | 8,9 km ITT | Valsts karogs: Šveice Fabians Kančellāra | Valsts karogs: Šveice Fabians Kančellāra | Valsts karogs: Šveice Fabians Kančellāra | - |
| 1. | 4.VII | Roterdama - Brisele Valsts karogs: Beļģija | 233,5 km | Valsts karogs: Itālija Alesandro Petaki | Valsts karogs: Šveice Fabians Kančellāra | Valsts karogs: Itālija Alesandro Petaki | - |
| 2. | 5.VII | Brisele - Spā | 201 km | Valsts karogs: Francija Silvēns Šavanels | Valsts karogs: Francija Silvēns Šavanels | Valsts karogs: Francija Silvēns Šavanels | Valsts karogs: Francija Žeroms Pino |
| 3. | 6.VII | *Wanze* - *Arenberg Porte du Hainaut* Valsts karogs: Francija | 213 km | Valsts karogs: Norvēģija Tūrs Hūshovds | Valsts karogs: Šveice Fabians Kančellāra | Valsts karogs: Norvēģija Tūrs Hūshovds | Valsts karogs: Francija Žeroms Pino |
| 4. | 7.VII | Kambrē - Reimsa | 153,5 km | Valsts karogs: Itālija Alesandro Petaki | Valsts karogs: Šveice Fabians Kančellāra | Valsts karogs: Norvēģija Tūrs Hūshovds | Valsts karogs: Francija Žeroms Pino |
| 5. | 8.VII | Epernē - Montaržī | 187,5 km | Valsts karogs: Apvienotā Karaliste Marks Kevendišs | Valsts karogs: Šveice Fabians Kančellāra | Valsts karogs: Norvēģija Tūrs Hūshovds | Valsts karogs: Francija Žeroms Pino |
| 6. | 9.VII | Montaržī - Geņona | 227,5 km | Valsts karogs: Apvienotā Karaliste Marks Kevendišs | Valsts karogs: Šveice Fabians Kančellāra | Valsts karogs: Norvēģija Tūrs Hūshovds | Valsts karogs: Francija Žeroms Pino |
| 7.  | 10.VII | Turnisa - *Station des Rousses* | 165,5 km | Valsts karogs: Francija Silvēns Šavanels | Valsts karogs: Francija Silvēns Šavanels | Valsts karogs: Norvēģija Tūrs Hūshovds | Valsts karogs: Francija Žeroms Pino |
| 8.  | 11.VII | *Station des Rousses* - Morzīne-*Avoriaz* | 189 km | Valsts karogs: Luksemburga Andi Šleks | Valsts karogs: Austrālija Keidels Evanss | Valsts karogs: Norvēģija Tūrs Hūshovds | Valsts karogs: Francija Žeroms Pino |
|  | 12.VII | brīvdiena Morzīnē |
| 9.  | 13.VII | Morzīne-*Avoriaz* - Senžandemorjēna | 204,5 km | Valsts karogs: Francija Sendijs Kasārs | Valsts karogs: Luksemburga Andi Šleks | Valsts karogs: Norvēģija Tūrs Hūshovds | Valsts karogs: Francija Antonī Šarto |
| 10.  | 14.VII | Šamberī - Gapa | 179 km | Valsts karogs: Portugāle Serhiu Paulinju | Valsts karogs: Luksemburga Andi Šleks | Valsts karogs: Norvēģija Tūrs Hūshovds | Valsts karogs: Francija Žeroms Pino |
| 11. | 15.VII | Sisterona - *Bourg-lès-Valence* | 184,5 km | Valsts karogs: Apvienotā Karaliste Marks Kevendišs | Valsts karogs: Luksemburga Andi Šleks | Valsts karogs: Itālija Alesandro Petaki | Valsts karogs: Francija Žeroms Pino |
| 12. | 16.VII | *Bourg-de-Péage* - Manda | 210,5 km | Valsts karogs: Spānija Hoakims Rodrigess | Valsts karogs: Luksemburga Andi Šleks | Valsts karogs: Norvēģija Tūrs Hūshovds | Valsts karogs: Francija Antonī Šarto |
| 13. | 17.VII | Rodēza - Revēla | 196 km | Valsts karogs: Kazahstāna Aleksandrs Vinokurovs | Valsts karogs: Luksemburga Andi Šleks | Valsts karogs: Itālija Alesandro Petaki | Valsts karogs: Francija Antonī Šarto |
| 14.  | 18.VII | Revēla - *Ax 3 Domaines* | 184,5 km | Valsts karogs: Francija Kristofs Riblons | Valsts karogs: Luksemburga Andi Šleks | Valsts karogs: Itālija Alesandro Petaki | Valsts karogs: Francija Antonī Šarto |
| 15.  | 19.VII | Pamjē - Baņērdelišona | 187,5 km | Valsts karogs: Francija Tomass Feklers | Valsts karogs: Spānija ~~Alverto Kontadors~~\* | Valsts karogs: Itālija Alesandro Petaki | Valsts karogs: Francija Antonī Šarto |
| 16.  | 20.VII | Baņērdelišona - Po | 199,5 km | Valsts karogs: Francija Pjeriks Fedrigo | Valsts karogs: Spānija ~~Alverto Kontadors~~\* | Valsts karogs: Norvēģija Tūrs Hūshovds | Valsts karogs: Francija Antonī Šarto |
|  | 21.VII | brīvdiena Po |
| 17.  | 22.VII | Po - *Col du Tourmalet* | 174 km | Valsts karogs: Luksemburga Andi Šleks | Valsts karogs: Spānija ~~Alverto Kontadors~~\* | Valsts karogs: Norvēģija Tūrs Hūshovds | Valsts karogs: Francija Antonī Šarto |
| 18. | 23.VII | *Salies-de-Béarn* - Bordo | 198 km | Valsts karogs: Apvienotā Karaliste Marks Kevendišs | Valsts karogs: Spānija ~~Alverto Kontadors~~\* | Valsts karogs: Itālija Alesandro Petaki | Valsts karogs: Francija Antonī Šarto |
| 19.  | 24.VII | Bordo - *Pauillac* | 52 km ITT | Valsts karogs: Šveice Fabians Kančellāra | Valsts karogs: Spānija ~~Alverto Kontadors~~\* | Valsts karogs: Itālija Alesandro Petaki | Valsts karogs: Francija Antonī Šarto |
| 20. | 25.VII | *Longjumeau* - Elizejas lauki Parīzē | 102,5 km | Valsts karogs: Apvienotā Karaliste Marks Kevendišs | Valsts karogs: Spānija ~~Alverto Kontadors~~\* | Valsts karogs: Itālija Alesandro Petaki | Valsts karogs: Francija Antonī Šarto |
|

Piezīme: \* Alverto Kontadors 2012. gadā tika diskvalificēts par dopinga lietošanu un *Tour de France* uzvarētāja tituls viņam tika atņemts. Par uzvarētāju kļuva otrās vietas ieguvējs Andi Šleks.

Rezultāti
---------

### Kopvērtējums

|  | Braucējs | Komanda | Laiks |
| --- | --- | --- | --- |
| DSQ | Valsts karogs: Spānija ~~Alverto Kontadors~~ | ~~*Astana*~~ | ~~91h 58' 48"~~ |
| 1 | Valsts karogs: Luksemburga **Andi Šleks**  | *Team Saxo Bank* | 91h 59' 27" |
| DSQ | Valsts karogs: Krievija ~~Deniss Meņšovs~~ | ~~*Rabobank*~~ | ~~+ 1' 22"~~ |
| 2 | Valsts karogs: Spānija Samuels Sančess | *Euskaltel-Euskadi* | + 3′ 01" |
| 3 | Valsts karogs: Beļģija Jurgens van den Bruks | *Omega Pharma-Lotto* | + 6′ 15" |
| 4 | Valsts karogs: Nīderlande Roberts Gesinks | *Rabobank* | + 8′ 52" |
| 5 | Valsts karogs: Kanāda Raiders Hešedāls | *Garmin-Transitions* | + 9′ 36" |
| 6 | Valsts karogs: Spānija Hoakims Rodrigess | *Team Katusha* | + 10′ 58" |
| 7 | Valsts karogs: Čehija Romāns Kreicigers | *Liquigas-Doimo* | + 11′ 15" |
| 8 | Valsts karogs: Amerikas Savienotās Valstis Kriss Horners | *Team RadioShack* | + 11′ 23" |
| 9 | Valsts karogs: Spānija Luiss Leons Sančess | *Caisse d'Epargne* | + 13′ 42" |
| 10 | Valsts karogs: Spānija Rubens Plasa | *Caisse d'Epargne* | +13' 50" |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Punktu klasifikācija (sprinteru kopvērtējums)

|  | Braucējs | Komanda | Punkti |
| --- | --- | --- | --- |
| 1 | Valsts karogs: Itālija **Alesandro Petaki**  | *Lampre-Farnese Vini* | 243 |
| 2 | Valsts karogs: Apvienotā Karaliste Marks Kevendišs | *Team HTC-Columbia* | 232 |
| 3 | Valsts karogs: Norvēģija Tūrs Hūshovds | *Cervélo TestTeam* | 222 |
| 4 | Valsts karogs: Spānija Hosē Hoakins Rohass | *Caisse d'Epargne* | 179 |
| 5 | Valsts karogs: Austrālija Robijs Makjūens | *Team Katusha* | 179 |

 | "Kalnu karaļa" klasifikācija

|  | Braucējs | Komanda | Punkti |
| --- | --- | --- | --- |
| 1 | Valsts karogs: Francija **Antonī Šarto**  | *Bbox Bouygues Telecom* | 143 |
| 2 | Valsts karogs: Francija Kristofs Moro | *Caisse d'Epargne* | 128 |
| 3 | Valsts karogs: Luksemburga Andi Šleks  | *Team Saxo Bank* | 116 |
| DSQ | Valsts karogs: Spānija ~~Alverto Kontadors~~ | *Astana* | 112 |
| 4 | Valsts karogs: Itālija Damiāno Kunego | *Lampre-Farnese Vini* | 99 |
| 5 | Valsts karogs: Spānija Samuels Sančess | *Euskaltel-Euskadi* | 96 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Jauno braucēju klasifikācija

|  | Braucējs | Komanda | Laiks |
| --- | --- | --- | --- |
| 1 | Valsts karogs: Luksemburga **Andi Šleks**  | *Team Saxo Bank* | 91h 59′ 27" |
| 2 | Valsts karogs: Nīderlande Roberts Gesinks | *Rabobank* | + 8′ 52" |
| 3 | Valsts karogs: Čehija Romāns Kreicigers | *Liquigas-Doimo* | + 11′ 15" |

 | Komandu kopvērtējums

|  | Komanda | Laiks |
| --- | --- | --- |
| 1 | Valsts karogs: Amerikas Savienotās Valstis ***Team RadioShack***  | 276h 02' 03" |
| 2 | Valsts karogs: Spānija *Caisse d'Epargne* | + 9′ 15" |
| 3 | Valsts karogs: Nīderlande *Rabobank* | + 27′ 48" |

 |

Komandas un ievērojamākie braucēji
----------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Valsts karogs: Kazahstāna *Astana* |
| --- |
| Nr. | Braucējs | Rezultāti \* |
|
| 1 | Valsts karogs: Spānija ~~Alverto Kontadors~~ | **1. vieta** / DSQ\* |
| 2 | Valsts karogs: Spānija Dāvids de la Fuente | 110. vieta |
| 6 | Valsts karogs: Spānija Danjels Navarro | 49. vieta |
| 9 | Valsts karogs: Kazahstāna Aleksandrs Vinokurovs | uzvara 13. posmā37. vieta |

 | 

| Valsts karogs: Dānija *Team Saxo Bank* |
| --- |
| Nr. | Braucējs | Rezultāti |
|
| 11 | Valsts karogs: Luksemburga Andi Šleks | uzvara 8. posmāuzvara 17. posmā  **2. vieta** / **1. vieta**\* |
| 13 | Valsts karogs: Šveice Fabians Kančellāra | uzvara prologāuzvara 19. posmā 121. vieta |
| 15 | Valsts karogs: Austrālija Stjuarts O'Greidijs | 149. vieta |
|
| 16 | Valsts karogs: Luksemburga Frenks Šleks | krita, izstājās (3.) |
| 19 | Valsts karogs: Vācija Jenss Foigts | 126. vieta |

 | 

| Valsts karogs: Amerikas Savienotās Valstis *Team RadioShack*  |
| --- |
| Nr. | Braucējs | Rezultāti |
| 21 | Valsts karogs: Amerikas Savienotās Valstis Lānss Ārmstrongs | 23. vieta |
| 23 | Valsts karogs: Amerikas Savienotās Valstis Kriss Horners | 10. vieta |
| 24 | Valsts karogs: Vācija Andreass Klēdens | 14. vieta |
| 25 | Valsts karogs: Amerikas Savienotās Valstis Levi Leipheimers | 13. vieta |
| 27 | Valsts karogs: Portugāle Serhiu Paulinju | uzvara 10. posmā46. vieta |
| 28 | Valsts karogs: Ukraina Jaroslavs Popovičs | 85. vieta |

 |
| 

| Valsts karogs: Apvienotā Karaliste *Team Sky* |
| --- |
| Nr. | Braucējs | Rezultāti |
| 31 | Valsts karogs: Apvienotā Karaliste Bredlijs Viginss | 24. vieta |
| 34 | Valsts karogs: Spānija Huans Antonio Fleča | 89. vieta |
| 37 | Valsts karogs: Zviedrija Tomass Lofkvists | 17. vieta |
| 39 | Valsts karogs: Apvienotā Karaliste Geraints Tomass |  67. vieta |

 | 

| Valsts karogs: Itālija *Liquigas-Doimo* |
| --- |
| Nr. | Braucējs | Rezultāti |
| 41 | Valsts karogs: Itālija Ivans Baso | 32. vieta |
| 44 | Valsts karogs: Čehija Romāns Kreicigers | 9. vieta |
| 46 | Valsts karogs: Itālija Daniels Oss | 124. vieta |

 | 

| Valsts karogs: Amerikas Savienotās Valstis *Garmin-Transitions* |
| --- |
| Nr. | Braucējs | Rezultāti |
|
| 51 | Valsts karogs: Amerikas Savienotās Valstis Kristians van de Velde | krita, nestartēja (3.) |
| 52 | Valsts karogs: Jaunzēlande Džulians Dīns | 157. vieta |
|
| 53 | Valsts karogs: Amerikas Savienotās Valstis Tailers Farārs | izstājās (12.) |
| 54 | Valsts karogs: Kanāda Raiders Hešedāls | 7. vieta |
| 57 | Valsts karogs: Apvienotā Karaliste Deivids Milars | 158. vieta |

 |  |
| 

| Valsts karogs: Francija *FDJ* |
| --- |
| Nr. | Braucējs | Rezultāti |
| 61 | Valsts karogs: Francija Kristofs Lemevēls | 42. vieta |
| 62 | Valsts karogs: Francija Sendijs Kasārs | uzvara 9. posmā25. vieta |

 | 

| Valsts karogs: Krievija *Team Katusha* |
| --- |
| Nr. | Braucējs | Rezultāti |
|
| 71 | Valsts karogs: Krievija Vladimirs Karpecs | nestartēja (9.) |
| 74 | Valsts karogs: Krievija Aleksandrs Kolobņevs | 65. vieta |
| 75 | Valsts karogs: Austrālija Robijs Makjūens | 165. vieta |
| 77 | Valsts karogs: Spānija Hoakims Rodrigess | uzvara 12. posmā8. vieta |

 | 

| Valsts karogs: Francija *Ag2r-La Mondiale* |
| --- |
| Nr. | Braucējs | Rezultāti |
| 81 | Valsts karogs: Īrija Nikolass Ročs | 15. vieta |
| 89 | Valsts karogs: Francija Kristofs Riblons | uzvara 14. posmā28. vieta |

 |  |
| 

| Valsts karogs: Šveice *Cervélo TestTeam* |
| --- |
| Nr. | Braucējs | Rezultāti |
| 91 | Valsts karogs: Spānija Karloss Sastre | 20. vieta |
| 93 | Valsts karogs: Ukraina Volodimirs Gustovs | 34. vieta |
| 95 | Valsts karogs: Norvēģija Tūrs Hūshovds | uzvara 3. posmā 111. vieta |
| 97 | Valsts karogs: Lietuva Ignāts Konovalovs | 127. vieta |

 | 

| Valsts karogs: Beļģija *Omega Pharma-Lotto* |
| --- |
| Nr. | Braucējs | Rezultāti |
| 101 | Valsts karogs: Beļģija Jurgens van den Bruks | 5. vieta |
| 102 | Valsts karogs: Beļģija Mario Erts | 33. vieta |
| 107 | Valsts karogs: Spānija Danjels Moreno | 21. vieta |

 | 

| Valsts karogs: Amerikas Savienotās Valstis *Team HTC-Columbia* |
| --- |
| Nr. | Braucējs | Rezultāti |
| 111 | Valsts karogs: Apvienotā Karaliste Marks Kevendišs | uzvara 5. posmāuzvara 6. posmāuzvara 11. posmāuzvara 18. posmā154. vieta |
| 112 | Valsts karogs: Austrija Bernhards Eizels | 156. vieta |
| 113 | Valsts karogs: Vācija Berts Grabšs | 169. vieta |
| 115 | Valsts karogs: Vācija Tonijs Martins |  137. vieta |
|
| 117 | Valsts karogs: Austrālija Marks Renšo | diskvalificēts par agresīvu braukšanu (11.) |
| 118 | Valsts karogs: Austrālija Maikls Rodžerss | 37. vieta |

 |  |
| 

| Valsts karogs: Amerikas Savienotās Valstis *BMC Racing Team* |
| --- |
| Nr. | Braucējs | Rezultāti |
| 121 | Valsts karogs: Austrālija Keidels Evanss |  26. vieta |
| 122 | Valsts karogs: Itālija Alesandro Ballans | 87. vieta |
| 126 | Valsts karogs: Amerikas Savienotās Valstis Džordžs Hinkepijs | 59. vieta |

 | 

| Valsts karogs: Beļģija *Quick Step* |
| --- |
| Nr. | Braucējs | Rezultāti |
| 131 | Valsts karogs: Francija Silvēns Šavanels | uzvara 2. posmāuzvara 7. posmā 31. vieta |
| 132 | Valsts karogs: Spānija Karloss Baredo | 41. vieta |
| 133 | Valsts karogs: Beļģija Kevins de Vērts | 18. vieta |
| 135 | Valsts karogs: Francija Žeroms Pino |  66. vieta |

 | 

| Valsts karogs: Vācija *Team Milram* |
| --- |
| Nr. | Braucējs | Rezultāti |
| 141 | Valsts karogs: Vācija Linuss Gerdemans | 84. vieta |
| 142 | Valsts karogs: Vācija Geralds Cjoleks | 133. vieta |
| 149 | Valsts karogs: Vācija Fabians Vegmans | 119. vieta |

 |  |
| 

| Valsts karogs: Francija *Bbox Bouygues Telecom* |
| --- |
| Nr. | Braucējs | Rezultāti |
| 151 | Valsts karogs: Francija Tomass Feklers | uzvara 15. posmā76. vieta |
|
| 153 | Valsts karogs: Francija Antonī Šarto |  44. vieta |
| 154 | Valsts karogs: Francija Pjeriks Fedrigo | uzvara 16. posmā57. vieta |
| 155 | Valsts karogs: Francija Sirils Gotjē | 45. vieta |

 | 

| Valsts karogs: Spānija *Caisse d'Epargne* |
| --- |
| Nr. | Braucējs | Rezultāti |
| 161 | Valsts karogs: Spānija Luiss Leons Sančess | 11. vieta |
| 165 | Valsts karogs: Baltkrievija Vasiļs Kirijenka | 60. vieta |
| 166 | Valsts karogs: Francija Kristofs Moro | 22. vieta |
| 168 | Valsts karogs: Spānija Rubens Plaza | 12. vieta |
| 169 | Valsts karogs: Spānija Hosē Hoakins Rohass | 68. vieta |

 | 

| Valsts karogs: Francija *Cofidis* |
| --- |
| Nr. | Braucējs | Rezultāti |
|
| 171 | Valsts karogs: Igaunija Reins Tāramē | izstājās (13.) |
| 172 | Valsts karogs: Francija Stefans Ožē | 153. vieta |
| 174 | Valsts karogs: Francija Žuljens el Faress | 27. vieta |

 |  |
| 

| Valsts karogs: Spānija *Euskaltel-Euskadi* |
| --- |
| Nr. | Braucējs | Rezultāti |
| 181 | Valsts karogs: Spānija Samuels Sančess | 4. vieta |
| 183 | Valsts karogs: Spānija Egoi Martiness | 40. vieta |

 | 

| Valsts karogs: Nīderlande *Rabobank* |
| --- |
| Nr. | Braucējs | Rezultāti |
| 191 | Valsts karogs: Krievija ~~Deniss Meņšovs~~ | **3. vieta**/DSQ |
| 193 | Valsts karogs: Spānija Oskars Freire | 141. vieta |
| 195 | Valsts karogs: Nīderlande Roberts Gesinks | 6. vieta |

 | 

| Valsts karogs: Itālija *Lampre-Farnese Vini* |
| --- |
| Nr. | Braucējs | Rezultāti |
| 201 | Valsts karogs: Itālija Damiāno Kunego | 29. vieta |
|
| 208 | Valsts karogs: Itālija Alesandro Petaki | uzvara 1. posmāuzvara 4. posmā 150. vieta |

 |  |
| 

| Valsts karogs: Spānija *Footon-Servetto-Fuji* |
| --- |
| Nr. | Braucējs | Rezultāti |
| 211 | Valsts karogs: Itālija Eross Kapeki | 83. vieta |
| 219 | Valsts karogs: Spānija Rafaels Valls | 53. vieta |

 |

| Apzīmējumi |
| --- |
|
|  | Kopvērtējuma līderis |
|  | Bijis līderis kopvērtējumā |
|
|  | Sprinta (punktu) līderis |
|  | Bijis sprinta līderis |
|
|  | Kalnu līderis |
|  | Bijis kalnu līderis |
|
|  | Jauno braucēju līderis |
|  | Bijis jauno braucēju līderis |
|
|  | Braucējs izstājies (iekavās norādīts izstāšanās posms) |

Piezīme: \* Pārējo braucēju rezultāti atbilstoši ieņemtajām vietām velobrauciena finišā, neņemot vērā vēlākās diskvalifikācijas.

Ārējās saites
-------------

* *Tour de France* oficiālā mājaslapa (franciski) (angliski)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
*Tour de France* |
| --- |
|  |
| 1900. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1903 | 1904 | 1905 | 1906 | 1907 | 1908 | 1909 |

 |
|  |
| 1910. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1910 | 1911 | 1912 | 1913 | 1914 |  |  |  |  | 1919 |

 |
|  |
| 1920. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1920 | 1921 | 1922 | 1923 | 1924 | 1925 | 1926 | 1927 | 1928 | 1929 |

 |
|  |
| 1930. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1930 | 1931 | 1932 | 1933 | 1934 | 1935 | 1936 | 1937 | 1938 | 1939 |

 |
|  |
| 1940. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  | 1947 | 1948 | 1949 |

 |
|  |
| 1950. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |

 |
|  |
| 1960. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |

 |
|  |
| 1970. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |

 |
|  |
| 1980. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |

 |
|  |
| 1990. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |

 |
|  |
| 2000. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |

 |
|  |
| 2010. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |

 |
|  |
| 2020. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |

 |

 |